cyanic-selkie/wikianc huggingface dataset:
Paska (leipä)
Paska-leipä on perinteisesti koristeltu taikinasta muotoilluin ornamentein. Risti on yleisin koristeaihe. Koristeisiin kiinnitetään erityistä huomiota, koska leipä viedään pääsiäispäivän aamuna kirkkoon tarkoitukseen erityisesti varatussa korissa. Pappi siunaa paskan, ja kirkkokuoro laulaa ortodoksista pääsiäistroparia, ”Kristus nousi kuolleista, kuolemalla kuoleman voitti ja haudoissa oleville elämän antoi”.
Samankaltainen leipä on kulitsa, joka on yleisesti käytössä ainakin Venäjällä, Puolassa ja Suomen ortodokseilla.
Sarekat Islam
Sarekat Islam on vuonna 1912 perustettu indonesialainen poliittinen puolue. Se on maan ensimmäinen puolue, joka sai laajaa kannatusta. Puolue perustettiin muslimikauppiaiden järjestöksi, jotka halusivat edistää taloudellisia etujaan Jaavalla, suhteessa kiinalaisiin, mutta järjestö kehittyi poliittiseksi puolueeksi. Se sai nopeasti suuren suosion ja se alkoi työskennellä Hollannin Itä-Intian hallinnossa. Sen suosion kasvua auttoi järjestön uskonnollinen vakaumus. Puolue suuntautui yhä enemmän vallankumoukselliseen toimintaan vuosikymmenen lopulla. Vuonna 1921 puolue jakautui ja sen kommunistisiipi liittyi Indonesian kommunistiseen puolueeseen.
107 elementi
107 elementi on italialaisen poplaulaja Neffan toinen albumi, joka julkaistiin 23. huhtikuuta 1998.
Nummelan seurakuntakeskus ja kirkko
Nummelan seurakuntakeskus ja kirkko on rakennuskokonaisuus Vihdin Nummelassa. Alkuperäinen rakennus käsitti punatiilisen kirkon Sentraalinpolun varressa. Kirkko valmistui 1969, suunnittelijoina arkkitehdit Esko ja Tarja Toiviainen. Laajennusosa tehtiin 1980-luvun taitteessa.
Vuonna 2005 valmistui ulkoisesti aiemmasta poikkeava valkoinen laajennusosa, jonka ovat suunnitelleet arkkitehdit Kirsti Sivén ja Asko Takala, voitettuaan 2001 järjestetyn arkkitehtuurikilpailun. Kilpailuvaiheessa mukana oli myös suunnittelu kirkosta, mutta siitä luovuttiin, ja suuri seurakuntasali toimii kirkkona. Kaksikerroksinen laajennuksen alakerrassa on kerhotiloja ja yläkerrassa toimistotiloja. Vanhassa asuntosiivessä on diakoniatiloja, joihin on oma sisäänkäynti. Uusi osa liittyy hissin ja porrasjärjestelyjen kautta vanhaan osaan.
Kirkossa on vuonna 2020 hankitut 9-äänikertaiset urut. Seurakunta osti urut puretusta Jokelan kirkosta. Alttariseinällä on puinen veistos Tulkaa minun tyköni kaikki työtätekevät ja raskautetut, jonka on veistänyt Uuno Poikonen. Hän on tehnyt myös alttarin puisen veistoksen, jossa ristin edessä seisoo kruunupäinen Voittaja-Kristus. thumb|left|300px|Nummelan seurakuntakeskuksen uusi osa.
Ryoji Ikeda
Ikeda käyttää musiikkinsa elementteinä usein koruttomia ääniä, kuten valkoista kohinaa ja siniaaltoa. Ikedan musiikkia voidaan kutsua minimalistiseksi tai elektroakustiseksi, mutta hän ottaa vaikutteita myös muista tyylilajeista, kuten teknosta. Ikeda on voittanut Prix Ars Electronica -kilpailussa Golden Nica -palkinnon teoksellaan matrix vuonna 2001. Hän on myös toiminut sooloartistina ja säveltäjänä poliittisessa "Dumb Type" -taideryhmittymässä.
IGoogle
iGoogle (alun perin Google Personalized Homepage) oli Googlen vuonna 2005 julkaisema verkkopalvelu. Kyseessä oli henkilökohtaiseen käyttöön luotava verkkoportaalisivu, jonne käyttäjä pystyi lisäämään haluamiaan lisäosia, esimerkiksi verkkosyötteitä. Palvelu mahdollisti muun muassa Gmail-viestien, sään ja uutisten seuraamisen iGoogle-sivulta.
Palvelun alkuperäinen nimi oli Google Personalized Homepage, mutta vuonna 2007 nimi vaihdettiin iGoogleksi.
Palvelu lopetettiin marraskuussa 2013.
Johdinauto
pienoiskuva|Electromote Berliinissä, 1882. pienoiskuva|250px|[[Solaris Trollino 12 -johdinauto Landskronassa, Ruotsissa.]] pienoiskuva|250px|[[Škoda 14Tr -johdinauto Tbilisissä, Georgiassa.]] pienoiskuva|250px|Rocar Autodromo johdinauto [[Bukarest|Bukarestissa, Romaniassa.]]
Johdinauto eli trolleybussi (trollibussi) on sähkökäyttöinen linja-auto, joka ottaa käyttövoimansa tien yläpuolella kulkevista sähköjohdoista, ajojohtimista raitiovaunun tapaan. Raitioliikenteestä poiketen johdinauto kulkee kiskojen sijaan kumisilla renkailla. Koska kiskoja ei ole käytettävissä, ajojohtimia on kaksi, joista toinen toimii paluujohtimena.
Johdinautojen yleisyys
Johdinauto on yleinen Keski- ja Itä-Euroopassa, mutta Länsi-Euroopassa ne ovat selvästi harvalukuisempia. Johdinautoja käytetään muun muassa Tallinnassa, San Franciscossa, Moskovassa, Riiassa, Budapestissä, Pietarissa, Vilnassa, Salzburgissa, Brnossa, Ostravassa, Bratislavassa, Minskissä, Genevessä ja Petroskoissa. Maailman pisin johdinautolinja on yli 80 kilometrin pituinen Simferopolin ja Jaltan välinen linja Krimin niemimaalla. Sveitsissä johdinautoja on vuonna 2010 kaikkiaan 13 paikkakunnalla, joista merkittävin linjojen lukumäärän puolesta on Lausanne. Muita merkittäviä sveitsiläisiä kaupunkeja, joissa johdinautoja käytetään, ovat Zürich, Genève, Luzern, St. Gallen ja Neuchâtel. Suomea lähimmät johdinautokaupungit ovat Viron Tallinna, Latvian Riika, Ruotsin Landskrona, Norjan Bergen sekä Venäjän Pietari, Petroskoi ja Murmansk.
Pohjoismaissa johdinautoja on ollut Tanskan Odensessa ja Kööpenhaminassa, Norjan Bergenissä, Drammenissa, Oslossa ja Stavangerissa sekä Ruotsin Göteborgissa ja Tukholmassa. Linjat lakkautettiin Bergeniä lukuun ottamatta 1960- ja 70-luvuilla. Bergenissä ajetaan johdinautoilla linjaa numero 2 Engenistä Birkelundstoppeniin (7,5 km). Vuonna 2003 Ruotsin Landskronassa avattiin 3 kilometrin pituinen johdinautolinja yhdistämään ydinkeskusta ja uusi, keskustan liepeillä sijaitseva, rautatieasema.
Helsingin johdinautoliikenne
Helsingissä liikennöitiin johdinautoilla 5. helmikuuta 1949 – 14. helmikuuta 1974 ja uudestaan 26. kesäkuuta 1979 – 22. helmikuuta 1985. Johdinautoilla liikennöitiin vain yhtä linjaa, numeroa 14 Eirasta Meilahteen.
Helsingissä päätös johdinautoliikenteen lakkauttamisesta tehtiin 31. lokakuuta 1985. Dieselbusseja pidettiin taloudellisesti kannattavampana hankintana kuin uusia johdinautoja, vaikka nämä olisivatkin olleet äänettömiä ja lähipäästöttömiä. Viimeinen Helsingin johdinautoista oli otettu käyttöön vuonna 1979. Auto oli rakennettu Sisun, Strömbergin ja Wiiman yhteistyönä ja siinä oli myös pieni dieselmoottori.
Huhtikuussa 2011 pääkaupunkiseudun joukkoliikenteestä nykyään vastaava HSL käsitteli suunnitelmaa noin 60 kilometrin johdinautoverkon rakentamisesta. Suunnitelmien mukaan 75 niveljohdinbussia olisi liikennöinyt yhdeksällä nykyisin diesel- ja maakaasubusseilla liikennöitävällä linjalla Helsingin kantakaupungissa sekä keskustasta Pihlajamäen, Viikin, Oulunkylän, Pohjois-Haagan, Malminkartanon sekä Pajamäen suuntiin. Suunnitelman toteuttamisen kokonaishinta olisi ollut noin 30 miljoonaa euroa eli noin kymmenesosa raitiovaunuverkon laajentamisen kustannuksista kyseisille alueille. Johdinautoliikenne olisi voinut alkaa vuonna 2016. Elokuussa 2011 Helsingin liikennelaitoksen lautakunta päätti johdinautoliikenteen valmistelun lopettamisesta.
Jarmo Tulonen
Jarmo Tulonen (s. 25. tammikuuta 1950 Helsinki) on suomalainen näyttelijä.
Televisio ja elokuva
Lähteet:
Turvatekniikka
Turvatekniikka tai pidemmässä muodossa turvallisuustekniikka on sateenvarjokäsite laajalle teknisten sovellusten kirjolle, jolla pyritään suojaamaan ihmisiä, rakennuksia,  yhteiskunnan toimintaedellytyksiä ja koneita joltakin kyseisen systeemin ulkopuoliselta riskiltä. Turvatekniikkaan sisältyvät muun muassa henkilökohtaiset suojavarusteet, rakennusten lukitukset ja valvontatekniset järjestelyt sekä automatkustajien turvalaitteet kuten turvatyyny. Myös työturvallisuus sisältää turvallisuutta parantavia teknisiä ratkaisuja. Rakenteiden mitoituksia tutkiva ja vaurioitumisriskiä ennustamaan pyrkivä luotettavuustekniikka ei kuulu turvatekniikkaan.
Koneturvallisuus voi olla osa automaation kuten teollisuusrobotin hallintaa ja ohjausta.
Pihkovan alue
Maantiede
Pihkovan alue sijaitsee Itä-Euroopan tasangolla. Viron vastaisella rajalla sijaitsevat Pihkovanjärvi ja Peipsijärvi. Merkittävin joki on Pihkovanjärveen laskeva Velikaja.
Väestö
Aiemman, vuoden 2002 väestönlaskennan mukaan alueen väestöstä 94,3 prosenttia oli venäläisiä, 1,6 prosenttia ukrainalaisia ja 1,3 prosenttia valkovenäläisiä. Alueen luoteisosassa sijaitsevassa Petserin piirissä asuu virolaisiin kuuluvia setukaisia. Vuonna 2002 virolaisia oli 1 122 henkeä (0,1 % väestöstä), näistä 172 henkeä ilmoitti olevansa setukaisia. Suomalaisia oli samana vuonna 356 henkeä.
Inductrack
Inductrack on passiivinen magneettisen levitaation toteutus. Inductrack radassa on kapeita poikittaisia johdinsilmukoita. Levitoivassa vaunussa on kestomagneetteja Halbach-asetelmassa, jossa kestomagneettien magneettivuot pullistuvat rataa päin. Vaunun ollessa paikallaan lepotilassa magneettilevitaatio ei toimi vaan vaunu lepää laakeroitujen pyörien päällä. Kun vaunu kiihdytetään riittävän suureen vauhtiin, levitaatio alkaa toimia, ja vaunu nousee magneettikentän varaan. Magneettisen nosteen tuottamisesta aiheutuva liikettä vastustava voima on pieni. Nosteen ja kulkuvastuksen suhde 500 km/h nopeudessa on noin 200:1 joka on paljon suurempi kuin millään lentokoneella, mutta toisaalta pienempi kuin teräskiskoilla kulkevan teräspyöräisen junan, jonka nosteen ja kulkuvastuksen suhde on noin 1 000:1. Toiminta perustuu kestomagneettien aiheuttamaan itseinduktioon radan johdinsilmukoissa, ja vastakkaiset magneettivuot aiheuttavat hylkivän voiman, joka kannattelee vaunuja.
Pihkovan alue
Uskonto
thumb|230px|Petserin luostarialue on paitsi hengellinen keskus, myös merkittävä nähtävyys lähellä Viron rajaa Vuonna 2012 julkaistun laajan, Venäjän väestön uskonnollista vakaumusta kartoittaneen Arena-tutkimuksen mukaan Pihkovan alueen väestö jakautui uskonnollisen vakaumuksensa perusteella seuraavasti:
Inductrack
Inductrackin (tai Inductrakin) keksi Kaliforniassa sijaitsevan Lawrence Livermoren kansallisen laboratorion tutkijaryhmä, jota johti fyysikko Richard F. Post, maglev-junissa käytettäväksi. Se perustuu teknologiaan, jota käytetään vauhtipyörän leijuttamiseen. Vakiinnopeudella tarvitaan vain virtaa junan työntämiseen eteenpäin ilman ja sähkömagneettisen vastuksen vaikutuksesta. Vähimmäisnopeuden yläpuolella junan nopeuden kasvaessa leijuntaväli, nostovoima ja käytetty teho ovat suurelta osin vakioita. Järjestelmä voi nostaa 50 kertaa magneetin painon.
Pihkovan alue
Hallinto
Piirit:
Kaupunkipiirikunnat:
Inductrack
Kuvaus
Nopeuden kasvaessa kelojen impedanssi kuitenkin kasvaa suhteessa nopeuteen ja hallitsee kelakokoonpanojen yhdistettyä impedanssia. Tämä viivästyttää virran huippuvaihetta, jolloin radan indusoima virta pyrkii paremmin osumaan yksiin magneettiryhmän kenttäpiikkien kanssa. Kisko luo näin oman magneettikenttänsä, joka on samassa linjassa kestomagneettien kanssa ja hylkii niitä, jolloin syntyy leijuva vaikutus. Kisko voidaan hyvin mallintaa RL-sarjapiirien sarjana.
Pihkovan alue
Talous
Venäjän tilastokeskus Rosstatin mukaan Pihkovan alueen osuus Venäjän vuoden 2010 bruttokansantuotteesta oli 84,3 miljardia ruplaa. Vuoden 2010 väestönlaskennan asukasluvun mukaiselle väestölle tämä tarkoittaa 125 200 ruplaa eli noin 3 068 euroa henkeä kohti vuodessa. Tämä on vain 48 prosenttia Venäjän federaation keskimääräisestä tasosta ja Luoteis-Venäjän alhaisin. Tällä mittarilla eli BKT:n kannalta alue kuuluu Venäjän 25 vähiten tuottavan federaatiosubjektin joukkoon henkeä kohti.
Inductrack
Kuvaus
Kun käytetään neodyymi-rauta-boori-kestomagneetteja, leijuminen saavutetaan alhaisilla nopeuksilla. Testimalli leijui yli 35 km/h (22 mph) nopeudella, mutta Richard Post uskoo, että todellisilla radoilla leijuminen voitaisiin saavuttaa "jo 1 - 2 mph (1,6 - 3,2 km/h) nopeudella." Siirtymisnopeuden alapuolella magneettinen vastus kasvaa ajoneuvon nopeuden myötä; siirtymisnopeuden yläpuolella magneettinen vastus pienenee nopeuden myötä. Esimerkiksi 500 km/h (310 mph) nopeudella nostovoiman ja vastuksen suhde on 200:1, mikä on paljon korkeampi kuin missään lentokoneessa, mutta paljon alhaisempi kuin klassisella teräksellä terästä terästä vasten kulkevalla kiskolla, joka saavuttaa arvon 1000:1 (vierintävastus). Tämä johtuu siitä, että induktiivinen impedanssi kasvaa samassa suhteessa nopeuden kanssa, mikä kompensoi käämien havaitseman kentän nopeamman muutosnopeuden, jolloin virran virtaus ja leijunnan tehonkulutus pysyvät vakiona.
Pihkovan alue
Talous
Alueen tärkeimmät teollisuudenalat ovat koneenrakennus, kevyt-, elintarvike- ja puunjalostusteollisuus. Lisäksi alueella on turpeen tuotantoa. Maatalous tuottaa viljaa, pellavaa ja vihanneksia. Alueella harjoitetaan myös on karjanhoitoa.
Inductrack
Kuvaus
Inductrack II -muunnoksessa käytetään kahta Halbach-joukkoa, toinen radan yläpuolella ja toinen radan alapuolella, jolloin magneettikenttä kaksinkertaistuu ilman, että joukon paino tai pinta-ala kasvaa merkittävästi, ja samalla vähennetään vastusta alhaisilla nopeuksilla.
Pihkovan alue
Talous
Alueella on hyvät rautatie- ja maantieyhteydet.
Inductrack
Kuvaus
Useat maglev-rataa koskevat ehdotukset perustuvat Inductrack-tekniikkaan. Yhdysvaltain kansallinen ilmailu- ja avaruushallinto (NASA) harkitsee myös Inductrack-tekniikkaa avaruuslentokoneiden laukaisuun.
General Atomics kehittää Inductrack-teknologiaa yhteistyössä useiden tutkimuskumppaneiden kanssa.
Pihkovan alue
Historia
Pihkova mainitaan kirjallisissa lähteissä ensimmäisen kerran 903. Pihkovan alue kuului Novgorodin valtioon vuoteen 1348 asti, jolloin siitä tuli itsenäinen Pihkovan valtio. Pihkova liitettiin Venäjään 1510. Toisessa maailmansodassa Pihkovan alue oli Saksan miehittämä vuosina 1941–1944. Pihkovan alue muodostettiin 23. elokuuta 1944 Leningradin alueen lounaisosasta. Kun Viro oli liitetty Neuvostoliittoon, siirrettiin sen itäiset osat Venäjään kuuluviksi. Pihkovan alueeseen liitettiin tällöin Petserin piiri, jonka väestö on pääasiassa virolaista. Viron uudelleen itsenäistyttyä Viro ja Venäjä ovat kiistelleet rajan paikasta.
Inductrack
InducTrackin kehitys
Sovelluksesta riippuen nostovoiman ja vastuksen suhdetta suositaan alhaisella tai korkeammalla nopeudella. Inductrackin kolme variaatiota on suunniteltu eri tarkoituksiin. Inductrack I on suunniteltu suurnopeusjunia varten. Nostovastussuhde pienenee nopeuden kasvaessa. Inductrack II -mallissa on paremmat leijuntaominaisuudet suhteellisen alhaisella nopeudella käytettäväksi yksilöliikenteessä (PRT) tai kaupunkiliikenteessä, ja siinä käytetään konsolista kiskoa. InducTrack III on suunniteltu suurille kuormille ja rahdille, ja sen raide on vain osittain konsolista, jotta se kestää suuria kuormia.
Vaimennus
Aktiivista vaimennusta ei ole, ja vaimennus johtuu ainoastaan raiteen geometriasta. Testit ovat osoittaneet, että matalataajuisia värähtelyjä (1 Hz) esiintyy, ja Yhdysvalloissa on myönnetty patentti (7478598), joka koskee itse raiteen mekaanista vaimennusta (Inductrack II:ssa). Kisko leikataan segmentteihin ja jokainen segmentti vaimennetaan mekaanisesti.
Sovellukset
Hyperloop Transportation Technologies ilmoitti maaliskuussa 2016 käyttävänsä passiivisia Inductrack-järjestelmiä Hyperloop-järjestelmässään.
Virusperäinen verenvuotoseptikemia
thumb|VHS-tautia sairastava kala. Virusperäinen verenvuotoseptikemia eli VHS-tauti on kalatauti, jota aiheuttaa rhabdoviruksiin kuuluva VHS-virus. Se yhdistetään erityisesti kirjolohiin, mutta sitä esiintyy myös muilla kalalajeilla.
Taudin kuolleisuus riippuu paljon tartunnan vakavuudesta. Osalla tartunnan saaneista yksilöistä ei ole minkäänlaisia oireita, ja osasta tulee hyperaktiivisia ja saattavat uidessaan vääntää vartaloaan epänormaalisti. Vakavissa tapauksissa kuolleisuus on käytännössä 100 prosenttia. Tällaiset kalat tunnistaa tummentuneesta ihosta ja mulkosilmäisyydestä. Niillä on myös epämuodostumia maksassa ja munuaisissa, ja ne vuotavat verta silmistä, ihosta, kiduksista, evien juuresta, lihaksista ja sisäelimistä.
Tautia esiintyy erityisesti kylmissä 4–14-asteisissa vesissä. Oireet häviävät, kun lämpötila lähestyy 15 astetta. Eniten sitä esiintyy keväisin alle 10 asteen lämpötiloissa. Virus tarttuu veden kautta tai kalojen kosketusten kautta.
Indonesian kommunistinen puolue
Indonesian kommunistinen puolue (, PKI) on vuonna 1914 perustettu indonesialainen poliittinen puolue.
PKI ryhtyi kamppailuun Alankomaiden Itä-Intiassa hollantilaisvaltaa vastaan. Vuonna 1926 se organisoi laajan kansannousun, joka vaikutti erityisesti Bantenin alueella Jaavan länsiosassa.
Hollantilaiset kukistivat kommunismimieliset mellakat ja PKI:n toiminta elpyi vasta toisen maailmansodan jälkeen. Vuonna 1965 sen toiminta kiellettiin vallankumouksellisen syyskuun 30. päivän liikkeen jälkeen.
Green card (oleskelulupa)
thumb| United States Permanent Resident Card (green card) United States Permanent Resident Card, tunnetaan myös nimellä Green card (johtuen sen edellisten versioiden väristä), on henkilökortti, jolla osoitetaan ulkomaalaisen pysyvä oleskelulupa Yhdysvalloissa ja se oikeuttaa myös työskentelemään laillisesti.
Ennen green cardin myönsi Maahanmuutto- ja kansalaisoikeuksien virasto, mutta uudelleen organisoinnin aikana se muuttui Kansalaisoikeuksien ja maahanmuuton virastoksi, osaksi Kotimaan turvallisuusvirastoa. Hieman uudelleen organisoinnin jälkeen Kansalaisoikeuksien ja maahanmuuton virasto nimettiin Yhdysvaltojen kansalaisoikeuksien ja maahanmuuton virastoksi, jolla on edelleen vastuu green cardin myöntämisestä.
Ulkomaalainen, joka on hakenut green cardia, voi saada kaksi tärkeää lupaa, kun luvan haku on tietyssä vaiheessa. Ensimmäinen, työlupa-asiakirja, sallii ulkomaalaisen hakea väliaikaista työpaikkaa Yhdysvalloista. Toinen on väliaikainen matka-asiakirja, mikä sallii ulkomaalaisen palata Yhdysvaltoihin. Molempien lupien antamat edut ovat riippumattomia ulkomaalaisen asemasta. Esimerkiksi ulkomaalaisella saattaisi olla lupa työskennellä Yhdysvalloissa H-1B-viisumilla.
Permanent Resident Cardin tiedot
Lähes kaikki kortin tiedoista ovat itsestäänselviä.
Itä-Ukrainan kriisin ihmisoikeusrikkomukset
Itä-Ukrainan kriisin ihmisoikeusrikkomukset ovat kriisin osapuolten toimia, joita YK ja muut ihmisoikeuksia puolustavat järjestöt pitävät sodan sääntöjen tai ihmisyyden vastaisina. Kaikki sodan osapuolet ovat rikkoneet ainakin jossain määrin sodan sääntöjä ja humaanisia periaatteita.
Green card (oleskelulupa)
Yhdysvaltojen kansalaisuuden hankkiminen
Oleskeluluvan haltija voi hakea Yhdysvaltojen kansalaisuutta tai kansalaisoikeuksia viiden vuoden asumisen jälkeen. Tämä aika on lyhennetty kolmeen vuoteen, jos asukas on naimisissa Yhdysvaltojen kansalaisen kanssa tai neljään vuoteen, jos oleskelulupa on hankittu turvapaikan kautta. Lailliset asukkaat voivat lisätä kansalaisoikeuksien hakemuksensa jopa 90 päivää ennen asumisvaatimusta. Kansalaisille on annettu enemmän oikeuksia (ja velvollisuuksia), kuin oleskeluluvan haltijoille. Oleskeluluvan haltijoilla ei ole myöskään äänioikeutta, oikeutta tulla valituksi liittovaltion tai osavaltion vaaleissa, mahdollisuutta tuoda perheenjäseniään Yhdysvaltoihin tai kelpoisuutta liittovaltion hallituksen töihin. Yhdysvalloissa asuvien oleskeluluvan haltijoiden täytyy maksaa veroa tuloistaan, kuten Yhdysvaltojen kansalaistenkin.
Itä-Ukrainan kriisin ihmisoikeusrikkomukset
YK:n, Amnestyn ja HRW:n tiedotteet ovat syyttäneet kapinallisia muun muassa siviilien kidutuksista, murhista ja sieppauksista muun muassa lunnaita varten. Raporteissa syytetään separatisteja myös liian ankarista rangaistuksista ja siviilien määräämisestä pakkotyöhön. Selviytyneiden kertomukset tukevat väitettä. Esimerkiksi Venäjän virallinen tiedotus ei ole tätä tunnustanut. Venäläismieliset ja Venäjä ovat syyttäneet Ukrainan hallitusta siviilien asuinalueiden tulituksesta raskain asein. Ukrainan virallinen tiedotus on vaiennut tästä. Amnestyn mukaan Ukrainan vapaahtoispataljoonat sieppasivat ja pahoinpitelivät ihmisiä.
Green card (oleskelulupa)
Maahanmuuton tyypit
Yhdysvaltojen maahanmuuttolainsäädäntö määrää, että ulkomaalainen voi hakea pysyvää asumislupaa pääasiassa seuraavien menettelyiden kautta:
Itä-Ukrainan kriisin ihmisoikeusrikkomukset
YK:n kesäkuun raportti: vangitsemisia, kidutuksia, murhia
YK:n ihmisoikeustarkkailijat tekivät 15. kesäkuuta 2014 julkaistussa, Ukrainan edellisen kuukauden ihmisoikeustilannetta käsittelevässä väliraportissaan monia vakavia huomioita. Raportti on jatkoa edelliselle, toukokuussa julkaistulle Ukrainan ihmisoikeustilannetta kuvanneelle raportille. YK:n ihmisoikeusasioiden korkean edustajan toimiston OHCHR julkaisema raportti toteaa ihmisoikeuksien tilan heikentyneen Donetskin ja Luhanskin alueella maaliskuun 11. päivän "itsehallintoa" koskeneiden "kansanäänestysten" jälkeen. Aseistettujen separatistitaistelijoiden näkyvä läsnäolo on lisääntynyt näillä kahdella alueella. Alueille yksipuolisesti julistettujen Donetskin kansantasavallan ja Luhanskin kansantasavallan todetaan olevan vailla kansainvälisen oikeuden pohjaa. Vaikka aseistetut separatistit ovat vallanneet julkisia ja hallintorakennuksia näiden kahden alueen kaupungeissa, hallinnollisia toimenpiteitä toteuttavat Ukrainan valtion paikallisviranomaiset. Aseistettujen Donetskin kansantasatasavallan separatistitaistelijoiden joukossa on Venäjältä tulleita taistelijaryhmiä, mukaan luettuna taistelijoita Tšetseniasta ja Pohjois-Kaukasukselta. Raportti mainitsee aseistettujen joukkojen tekemän rikollisuuden laajentuneen ja kohdistuvan myös tavallisiin siviileihin toimittajien, valittujen edustajien ja paikallispoliitikkojen, virkamiesten ja kansalaisyhteiskunnan edustajien ohella. Sieppaukset, pidätykset, pahoinpitelyt, kidutus ja murhat synnyttävät väestössä pelon ilmapiiriä ja jatkuvaa pelkoa. OHCHR:n kannan mukaan aseellisten joukkojen tulee lopettaa laiton toiminta ja laskea aseensa. Raportti toteaa paikallisten asukkaiden joutuneen kasvavassa määrin Ukrainan hallituksen joukkojen ja separatistien aseellisten yhteenottojen väliseen ristituleen. Siksi myös Ukrainan turvallisuusviranomaisia kehotetaan toimimaan aina kansainvälisten ihmisoikeusnormien mukaisesti. Kesäkuun 6. päivään mennessä Ukrainan sosiaaliviranomaiset olivat raportoineet virallisesti 12 700 sisäistä pakolaista. Todellinen, väkivallan ja taistelujen vuosi kodistaan paenneiden ihmisten määrää arvioidaan merkittävästi tätä lukua suuremmaksi ja sen todetaan kasvavan päivittäin. Ilmaisuvapaus on uhattuna erityisesti itäisimmän Ukrainan alueella. Sosiaalisessa mediassa leviävän vihapuheen todetaan syventävän väestöryhmien välistä jakoa ja lisäävän jännitystä. Donetskin ja Luhanskin alueella separatistit häiritsivät Ukrainan toukokuun 25. päivän presidentinvaaleja monin tavoin, ja estivät osalta alueen väestöstä heidän ihmisoikeuksiinsa kuuluvan äänestämismahdollisuuden. Tavallisia ihmisiä todetaan ammutun esimerkiksi, koska he eivät ole kyllin nopeasti jarruttaneet separatistien tarkastuspisteillä tai jos he ovat olleet tuomassa Ukrainan armeijan sotilaille. Ihmisoikeustarkkailijat eivät hyväksy väitettä, että Venäjä-mielisillä separatisteilla olisi ollut pakko tarttua aseisiin venäjän kielen puolustamisen takia. Raportista raivostunut, Venäjän ulkoministeriö väitti YK:n julkaisua tekopyhäksi ja väitti sen antavan luvan rauhallisen väestönosan tuhoamiseen.
Green card (oleskelulupa)
Hakuprosessi
Yleensä maahanmuuttajan täytyy käydä läpi kolmivaiheinen hakuprosessi saadakseen laillisen asumisluvan. Koko prosessi saattaa kestää muutaman vuoden, riippuen maahanmuuton tyypistä ja syntymämaasta.
Itä-Ukrainan kriisin ihmisoikeusrikkomukset
Amnestyn raportti
Amnestyn raportti antaa samansuuntaista kuvaa kapinallisten raaoista teoista kuin YK-raportti. Slovjanskin alueen asukkaat kertoivat Amnestylle, että kapinalliset sieppasivat seudun papin, tämän kaksi poikaa ja seurakuntalaista ja vaativat lunnaita. Kun lunnaat oli kerätty kokoon, kapinalliset olivat jo tappaneet vankinsa.
Green card (oleskelulupa)
Green Card -lotto
Joka vuosi Green Card -lotossa annetaan noin 50 000 maahanmuuttoviisumia ihmisille, jotka ovat maasta, jonka maahanmuuttoluku Yhdysvaltoihin on alhainen (alle 50 000 maahanmuuttajaa muutamassa vuodessa). Maahanmuuttajat voivat olla pääsykelpoisia vain syntymämaan, eivät kansalaisuuden perusteella.
Itä-Ukrainan kriisin ihmisoikeusrikkomukset
Muita tietoja ihmisoikeusrikkomuksista
Slovjanskista löytyi joukkohauta, jossa oli kiduttamalla surmattuja ihmisiä. Eräs vankien vaihdossa vapautettu sotilas kertoi kidutuksesta ja pitämisestä vankina pienessä maakuopassa.
Pakkotyötä kapinallisalueella
Kapinallishallinto määräsi hyvinkin pienistä rikkeistä vangittuja siviilejä ja sotavankeja "työprikaateihin" pakkotöihin raskaisiin töihin ja vaarallisiin oloihin.
Ukrainan vapaaehtoispataljoonat ihmisoikeuksien rikkojina
Amnestyn syyskuussa julkaisemien tietojen mukaan Ukrainan sisäministeriön alla taistelevat vapaahtoispataljoonien jäsenen sieppaavat ja pahoinpitelevät ihmisiä. Amnesty mainitsee rikoksiin syyllistyneinstä erityisesti Aidar-pataljoonaan kuuluvat. Dnipro-1-pataljoona yhdessä Donbass-pataljoonan kanssa estivät humanitaarisen avun viemisen siviileille, sanoen että ruoka ja vaatteet joutuvat vääriin käsiin, ei siviileille.
Green card (oleskelulupa)
Kehitys 2000-luvulla
Vuoden 2008 lottoon lähetettiin yli 6,4 miljoonaa hakemusta. Tämä on lisääntynyt vuoden 2007 5,5 miljoonasta hakemuksesta. Suurin osa hakemuksista tulee Afrikasta ja Aasiasta: yli 41 prosenttia kaikista hakemuksista tulee Afrikasta, 38 prosenttia Aasiasta, 19 prosenttia Euroopasta ja kaksi prosenttia Etelä-Amerikasta, Väli-Amerikasta ja Karibialta. Suurin osa hakijoista oli Bangladeshista (yli 1,7 miljoonaa hakijaa), Nigeriasta (684 735) ja Ukrainasta (619 584).
Rikollisuus: Green Card -lotto -huijaukset
Vilpillisten Green Card -lottojen määrä on kasvanut, joissa huijarit ottavat hakijoilta rahaa, maksu vaihdellen 50 ja 250 Yhdysvaltojen dollarin välillä. Osa toimistoista ei työskentele jakelupalvelun alla. Jotkut vakuuttavat voivansa lisätä voiton mahdollisuutta lotossa, mikä ei ole totta – itse asiassa, he saattavat lähettää hakemukset myöhässä tai eivät mahdollisesti lähetä niitä ollenkaan. Samoin jotkut vakuuttavat tarjoavansa ilmaiset lentoliput tai muita etuja, kuten käteistä. Hakijoita neuvotaan käyttämään vain Yhdysvaltojen hallituksen sivuja, joiden osoite päättyy .GOViin.
Yhdysvaltojen hallituksen maahanmuutto-sivut
Loteria e larmishme elektronike e vizave amerikane
Aurelianuksen muuri
Aurelianuksen muuri on Rooman kaupunkia ympäröivä antiikin aikainen puolustusmuuri.
Muuri valmistui keisari Probuksen hallintokaudella. Muurista tuli noin 20 kilometriä pitkä, ja se ympäröi kaupunkia joka puolelta. Paikoitellen muurin osina käytettiin tosin rakennusten ja rakennelmien seiniä. Lisäksi Tiberjoen jyrkät rantapengermät korvasivat muurin kaupungin länsipuolella.
Muuri oli noin kahdeksan metriä korkea ja 3,5 metriä paksu. Alkuperäisenä rakennusaineena käytettiin tiiliä, mutta myöhemmin muuria vahvistettiin myös muilla materiaaleilla. Alkuperäiseen muuriin kuului myös noin 380 vartiotornia sekä 14 suurta porttirakennelmaa.
Keisari Honorius vahvisti muuria 400-luvun alussa niin, että sen korkeimmat osat nousivat 11 metriin. Tämän jälkeen muuria hyödynnettiin Rooman puolustuksessa vaihtelevalla menestyksellä. Viimeisen kerran sen edustalla taisteltiin vuonna 1870, kun Italian kuningaskunnan joukot valtasivat Rooman paavilta.
Suurin osa muurista on säilynyt hyvin näihin päiviin asti. Säilyneistä porteista vaikuttavimpia ovat Porta San Sebastiano ja Porta San Paolo. Renessanssiaikana ja myöhemminkin muuriin on rakennettu myös uusia portteja kuten Porta San Giovanni lähellä Lateraanikirkkoa sekä Porta del Popolo keskustasta pohjoiseen johtavan pääkadun Via del Corson pohjoispäässä.
Ketunlieot
Ketunlieot (Huperzia) on liekokasveihin kuuluva sanikkaisten suku, jossa on noin 390 lajia. Ketunlieoilla on pienet neulasmaiset, ainavihannat lehdet sekä rennot varret, jotka kasvavat kimppuina lähellä maanpintaa. Suvun jäsenet voi erottaa muista liekokasveista siitä, että kaikki varret suuntautuvat ylös eivätkä suikerra pitkin maata.
Lajeja
Kiinanketunlieko on kiinalaisessa lääketieteessä käytetty hupertsiini A:ta sisältävä kasvi, jota käytetään Alzheimerin taudin hoitoon.
Kat Von D
Kat Von D (oik. Katherine von Drachenberg, s. 8. maaliskuuta 1982) on amerikanmeksikolainen tatuoija, malli ja televisiopersoona.
Hänet tunnetaan parhaiten televisiosarjoista Miami Ink ja LA Ink. Hänellä on myös meikkilinja, joka lanseerattiin vuonna 2008.
Varhaiset vaiheet
Drachenberg syntyi Monterreyssa, Meksikossa. Hänen vanhempansa René Drachenberg ja Sylvia Galeno ovat syntyisin Argentiinasta. Drachenbergin ollessa nelivuotias perhe muutti kalifornialaiseen Coltonin kaupunkiin Yhdysvalloissa. Hänellä on sisar nimeltä Karoline ja veli nimeltä Michael. Hän aloitti kuusivuotiaana klassisen pianon soiton ja onkin kertonut arvostavansa runsaasti muun muassa Ludvig van Beethovenia.
George Fisher
George "Corpsegrinder" Fisher (s. 8. heinäkuuta 1970 ) on death metal -yhtye Cannibal Corpsen vokalisti. Jätettyään entisen bändinsä Monstrosityn Fisher liittyi Cannibal Corpseen 1996, jossa hänen ensiesiintymisensä oli Vile-albumilla. Fisher korvasi Cannibal Corpsen entisen laulajan Chris Barnesin, joka lähti yhtyeestä keskittyäkseen sivuprojektiinsa, yhtyeeseen Six Feet Under.
Kat Von D
Ura
Vuonna 1998 Von D alkoi työskennellä tatuointiliikkeessä, jonka nimi oli Sin City Tattoo. Samoihin aikoihin hän tapasi ex-miehensä Oliver Peckin ja alkoi vakituisen työnsä ohella työskennellä tämän tatuointiliikkeessä Elm Street Tattoossa Dallasissa, Texasissa.
Von D:tä pyydettiin työskentelemään tatuointiliikkeeseen Ink in Miami, kun vakituinen taiteilija Darren Brass tarvitsi sairauslomaa. Hän esiintyi Miami Ink -sarjan neljällä ensimmäisellä tuotantokaudella ennen kuin riitaantui Ami Jamesin kanssa, minkä seurauksena häntä pyydettiin jättämään ohjelma.
George Fisher
Chris Barnesin lailla George Fisherkään ei tarvitse teknisiä apuvälineitä tai efektejä tuottaakseen rouhean mörisevää, matalaäänistä lauluääntään. "Tuollainen ääni suustani tulee, kun sen avaa", totesi Fisher eräässäkin haastattelussa.
George Fisherin musiikilliset vaikuttajat ovat Death ja Kreator.
Kat Von D
Ura
Von D ryhtyi pian tekemään omaa ohjelmaansa LA Ink, joka kuvasi hänen elämäänsä High Voltage Tattoo -tatuointiliikkeessä Hollywoodissa. Vuonna 2007 hän teki Guinnessin maailmanennätyksen tehtyään yksin eniten tatuointeja vuorokaudessa; 24 tunnin aikana hän teki jopa 400 tatuointia. Koko tuotto, 32 000 dollaria, meni sokeutuvia lapsia tukevalle järjestölle Vitamin Angels. Kesäkuussa 2008 Von D:n ennätyksen rikkoi hänen ex-puolisonsa Oliver Peck 415 tatuoinnillaan, ja saman vuoden lokakuussa tittelin vei arizonalainen Hollis Cantrell 801 tatuoinnin määrällä. LA Inkiä tehtiin neljä tuotantokautta ennen kuin sarja päätettiin lopettaa vuonna 2011. Von D ilmoitti peruuntumisesta Twitterissä toteamalla, että oli päättänyt lopettaa sarjan teon. Von D on tehnyt myös useita televisioesiintymisiä, ja hän on tullut hyvin tunnetuksi tatuoidusta imagostaan. Hänellä on tatuointeja myös kasvoissaan, ja hän onkin ilmoittanut haluavansa peittää koko kehonsa tatuoinneilla.
Von D:n ensimmäinen kirja, High Voltage Tattoo, joka kertoi hänen tatuointiliikkeestään, ilmestyi tammikuussa 2009 ja ylsi kuudenneksi The New York Timesin bestseller-listalla. Kirja sisälsi muun muassa hänen lapsuudenaikaisia piirustuksiaan ja tatuointeja, joita ei ollut aiemmin julkaistu. Toinen kirja Tattoo Chronicles julkaistiin vuonna 2010. Se oli päiväkirja, joka kuvasi vuotta hänen elämästään.
George Fisher
Fisher julkaisi debyyttisooloalbuminsa ”Corpsegrinder” 4 helmikuuta 2022.
Diskografia
Cannibal Corpse
Monstrosity
Serpentine Dominion
Kat Von D
Ura
Vuonna 2008 Von D lanseerasi meikkimerkin Sephoralle. Häneltä on ilmestynyt uusi mallisto joka vuosi, ja hän on laajentanut myös hajuvesiin. Hän aloitti myös tatuointitapahtuman ja musiikkifestivaalin MusInk, jota on järjestetty vuodesta 2008 lähtien. Syyskuussa 2010 hän avasi liikkeensä viereen taidegallerian ja kaupan nimeltä Wonderland Gallery.
Kat Von D on tehnyt yhteistyötä suomalaisen The 69 Eyes -rock-yhtyeen kanssa. Hän lauloi kappaleessa "Rosary Blue", joka on mukana yhtyeen vuoden 2012 albumin X iTunes-latauksien bonusraitana ja vuoden 2013 kahdella CD-R-promosinglellä. Vuonna hän oli mukana yhtyeen This Murder Takes Two -kappaleella.
Vuonna 2021 Kat von D julkaisi debyyttialbuminsa Love Made Me Do It ja ilmoitti syksyllä 2021 muuttavansa perheineen pysyvästi Los Angelesista maaseudulle Indianaan ja mahdollisesti avaavansa siellä myöhemmin uuden tatuointistudion.
Yksityiselämä
Von D on tatuoinut itseensä muun muassa yhtyeiden Misfits, HIM, Turbonegro, ZZ Top, AC/DC, Slayer ja Guns N' Roses logot, sekä sanan ”Slutallica”, joka on tyylitelty Metallican logon kaltaiseksi. Hän on esiintynyt Alkaline Trion musiikkivideossa ”Help Me” ja HIMin musiikkivideossa ”Killing Loneliness”. Muiksi musiikkisuosikeikseen hän on maininnut muun muassa Mars Voltan ja Selenan.
Von D:n tatuoimat tunnetut henkilöt
Kat Von D on tatuoinut monia tunnettuja henkilöitä, muun muassa Fireball Ministry -yhtyeen laulajakitaristi Jim Rotan.
Äskettäin hän tatuoi muotokuvan Mötley Crüe -kitaristi Mick Marsista entiseen miesystäväänsä Mötley Crüe -basisti Nikki Sixxiin, joka halusi ottaa kuvan kunnioitukseksi kitaristia sekä pitkäaikaista ystäväänsä kohtaan.
Katri Rautio
Katri Rautio, oik. ja o.s. Wendla (Vendla) Katrina Aaltola entinen Bengtsson (10. helmikuuta 1864 Pietari − 31. maaliskuuta 1952) oli Suomalaisen teatterin (nykyisin Kansallisteatteri) näyttelijä. Hän teki monia merkittäviä roolitulkintoja suomalaisen teatterin alkutaipaleella.
Elämäkerta
Raution vanhemmat olivat mekaanikko Sven Bernhard Bengtsson ja Gustava Karolina Walin.
Ennen teatteriin tuloaan Bengtson oli käynyt Pietarissa kirkkokoulua, Hämeenlinnan ruotsalaista tyttökoulua ja saanut yksityisopetusta. Näyttelijä Niilo Sala opetti Katrille suomen kieltä ja mitä todennäköisimmin tartutti hänen innostuksen näyttelemiseen ja antoi hänelle siihen perusopetusta.
Bengtsson oli vasta 17-vuotias, kun hän sai ensimmäisen kiinnityksensä Suomalaiseen teatteriin vuonna 1880, ja palkkaajana oli suomalaisen teatterin isäksi yleisesti tunnustettu teatterinjohtaja Kaarlo Bergbom.
Bengtsson avioitui 1883 teatterin toisen näyttelijän Alex Raution (1857–1916) kanssa. Avioliitosta syntynyt poika, Markus Rautio eli Markus-setä, oli Yleisradion lastenohjelmien muun muassa Lastentunnin toimittaja.
Jäätyään kansallisteatterista 1917 eläkkeelle Katri Rautio toimi Kansallisteatterin oppilaskoulun ja Helsingin Ruotsalaisen teatterin oppilaskoulun johtajana ja esitti keskeisiä rooleja kolmessa mykkäkauden elokuvassa ja tuberkuloosin valistuselokuvassa. .
Rautio oli Suomen näyttelijäliiton kunniajäsen vuodesta 1917. Tasavallan presidentti myönsi Rautiolle Pro Finlandia -mitalin vuonna 1948.
Helmikirjoahven
Helmikirjoahven (Rocio octofasciata) on kirjoahveniin kuuluva kala, joka on aggressiivisuudestaan huolimatta suosittu akvaariokalana. Kala tunnetaan myös lempinimellä ”Jack Dempsey” nyrkkeilijä ja näyttelijä Jack Dempseyn mukaan.
Koko ja ulkonäkö
Helmikirjoahven on vankka kala, joka kasvaa noin 25 cm pitkäksi. Poikaset ovat ruskeankirjavia, aikuinen on punertavan harmaa ja sen kyljissä on sinisen-, kullan ja vihreänsävyisenä hohtelevia ”helmiä”. Aikuisen koiraan evissä on pitkät liehukkeet, naaraan evät ovat lyhyemmät. Kalan pohjaväri vaihtelee sekä ympäristön että mielentilan mukaan: ne ovat vaaleita stressaantuessaan ja eläessään vaaleapohjaisessa ympäristössä.
Alkuperä
Helmikirjoahven on kotoisin Jukatanilta ja Keski-Amerikasta.
Käyttäytyminen ja lisääntyminen
Helmikirjoahven puolustaa reviiriään voimakkaasti varsinkin kutuaikana. Ne kaivavat pesäkuopan mutta kutevat mieluiten kiinteälle tasaiselle alustalle kuten laakealle kivelle tai kukkaruukun palalle.
Vesiolot ja ravinto
Helmikirjoahven on akvaariokalaksi erittäin suuri, joten se tarvitsee paljon tilaa. Se on kaikkiruokainen ja hyvin ahnas. Sen vuoksi altaassa täytyy olla tehokas suodatus, ja se on siivottava usein. Sopiva lämpötila on 22-30 C, pH noin 7 ja kovuus 10-20 GH.
Danae
thumb|240px|[[Tizianin maalaus Danae ja kultasade, 1553–1554.]] Danae oli kreikkalaisessa mytologiassa Argoksen kuninkaan Akrisioksen tytär. Hän oli myös Perseuksen äiti.
Akrisios sulki tyttärensä torniin (tai luolaan) kuultuaan oraakkelilta, että tämä synnyttäisi pojan, joka tulisi tappamaan Akrisioksen. Zeus kuitenkin saapui kultasateena Danaen luokse ja heidän liitostaan syntyi Perseus. Saatuaan tietää pojasta Akrisios käski sulkea sekä Danaen että Perseuksen arkkuun, joka heitettäisiin mereen. Arkku päätyi kuitenkin Serifoksen saarelle, jonka kuningas Polydektes rakastui Danaeen.
Myöhemmin Perseuksen tapettua Medusan ja pelastettua Andromedan oraakkelin ennustus toteutui. thumb|left|250px|Danae ja kultasade, viininsekoitusastia, n. 450–425 eaa.
Ikea
Ikea on monikansallinen, alun perin Ruotsissa perustettu huonekalumyymäläketju, jonka kotipaikka on Alankomaat. Joulukuussa 2016 sillä oli omistuksessa 392 tavarataloa 48 maassa, joissa vieraili saman vuoden aikana 915 miljoonaa kävijää. Suurin osa tavarataloista on Euroopassa. Tavarataloja on lisäksi Yhdysvalloissa, Kanadassa, Australiassa, Aasiassa ja Latinalaisessa Amerikassa. Vuonna 1982 Ikean omistus siirrettiin hollantilaiselle INGKA Holding -konsernille, jonka omistaa Stichting Ingka Foundation -säätiö.
Historia
[[Tiedosto:Map of IKEA stores.svg|pienoiskuva|vasen|300px|IKEA maailmalla:
{{legend|#00f|Maat, joissa on IKEA-myymälöitä}} {{legend|#ffc90e|Maat, joihin on suunnitteilla IKEA-myymälä}} {{legend|#c50b1e|Maat, joissa on ollut IKEA-myymälöitä}}]] Yhtiön perusti Ingvar Kamprad 17-vuotiaana vuonna 1943. Nimi on yhdistelmä Ingvarin nimikirjaimista sekä hänen syntytalostaan ja -kylästään: Ingvar Kamprad Elmtaryd Agunnaryd. Alun perin se myi kyniä, lompakoita, valokuvakehyksiä, kelloja ja nylonsukkia sekä melkein mitä tahansa, mitä Kamprad kykeni myymään tavallista halvemmalla hinnalla.
Alun perin Kamprad myi huonekalujaan kotoaan ja postimyynnillä mutta avasi lopulta vuonna 1958 läheiseen Älmhultin kylään myymälän. Ensimmäiset huonekalut ilmestyivät valikoimiin vuonna 1948, ja vuonna 1955 Ikea alkoi suunnitella omia huonekalujaan. Puolasta alkoi 1960-luvulla muodostua yksi Ikea-tuotteiden tärkeimmistä tuottajamaista. Vuonna 1965 avattiin ensimmäinen tavaratalo Tukholmassa ja vuonna 1963 ensimmäinen myymälä ulkomailla, Oslossa Norjassa. Vuonna 1985 avattiin ensimmäinen tavaratalo Yhdysvalloissa, Philadelphiassa. Vuonna 1997 avattiin yhtiön verkkosivusto, ja vuodesta 2000 lähtien tuotteita sai ostaa yhtiön nettikaupasta.
2000-luvulla yritys on panostanut voimakkaasti esimerkiksi Venäjän markkinoihin, jossa myynti onkin kasvanut voimakkaasti. Myös tammikuussa 2015 Ikea kertoi vahvistavansa sekä myymäläverkkoaan että tuotantoaan Venäjällä maan Ukrainaan kohdistamista sotatoimista seuranneista talouspakotteista huolimatta. Kalustetuotannon ohella esimerkiksi suuri osa yhtiön myymästä keramiikasta (astioista) on valmistettu Venäjän Tverin alueen Konakovossa, josta tuotteita viedään myös muiden maiden markkinoille.
Maailman viisi suurinta Ikeaa sijaitsevat näissä paikoissa:
Mallisto
pienoiskuva|Ikea-tavaratalo Vantaalla. pienoiskuva|Sisäkuva tavaratalosta [[Puolassa.]] pienoiskuva|Sisäkuva tavaratalosta Puolassa. pienoiskuva|Ikean kahvila [[Brooklynissä.]] Mallistossa on 9 500 tuotetta, ja eri myymälöissä valitaan siitä osa. Perusmallisto on kaikkialla sama. Tuotekuvastoa painettiin vuonna 2013 208 miljoonaa kappaletta 59 eri versiona 30 kielelle. Tavarantoimittajia on 1 018 kpl 53 maasta. Ikean huonekalut ovat tiiviisti pakattuja ja itsekoottavia helpon kuljetuksen ja vähäisen varastotilan tarpeen vuoksi.
Vuonna 2011 myynnistä 79 % oli Euroopassa, 14 % Pohjois-Amerikassa sekä 7 % Venäjällä, Aasiassa ja Australiassa. Hankinnoista 63 % tapahtui Euroopasta, 33 % Aasiasta ja 4 % Pohjois-Amerikasta.
IKEA Oy
Ingvar Kamprad perusti Ikean suomalaisen tytäryhtiön vuonna 1967. Tavarataloa varten yhtiö osti samana vuonna kaksi tonttia Espoon Bembölesta Turunväylän varrelta. Silloinen Espoon kauppalanvaltuusto puolsi rakennusluvan myöntämistä tuohon aikaan vielä kaavoittamattomalle alueelle, mutta sisäministeriö esti rakentamisen alueen keskeneräisten liikennejärjestelyjen ja Espoonjokilaakson maisema-arvojen vuoksi. Lähes 30 vuotta kestäneen väännön jälkeen rakennuslupa lopulta myönnettiin, mutta ehdollisena: tavaratalon ulkovärin piti suunnitellun sinikeltaisen asemesta olla vaalea.
Ikean ensimmäinen Suomen-myymälä avattiin Espooseen 4. syyskuuta 1996. Juuri ennen avajaisia Turunväylä ruuhkautui pahoin, ja poliisi joutui ohjaamaan autoja Ikean ohi. Myymälässä vieraili avajaispäivän aikana noin 20 000 henkilöä. Ilta-Sanomien tekemän vertailun mukaan Ikean hinnat olivat Suomessa keskimäärin parisataa markkaa kalliimmat kuin Ruotsissa. Silloinen Ikea Oy:n toimitusjohtaja Camilla Lindroos korosti hintatason sijaan ostoksilla käymisen elämyksellisyyttä. Ingvar Kamprad itse kävi Suomessa useaan otteeseen.
Ikean liikevaihto Suomessa vuonna 2013 oli 311,5 miljoonaa euroa ja tulos noin 10 miljoonaa euroa. Työntekijöitä oli 1 406. Vuonna 2020 Ikean liikevaihto elokuun lopussa päättyneellä tilikaudella oli runsaat 377 miljoonaa euroa, ja yhtiön tulos ennen veroja oli 19,2 miljoonaa euroa voitollinen.
Tavaratalot
Suomessa Ikea-tavarataloja on tällä hetkellä viisi: Espoon Karvasmäessä (avattu 1996), Vantaan Kuninkaalassa (2003), Raision Kuninkojalla (2008), Tampereen Lahdesjärvellä (2010) ja Kuopion Matkuksessa (2012). Lisäksi IKEA-suunnittelupisteitä on kolme: Jyväskylässä, Oulussa ja Helsingissä.
Yhtiö on kaavaillut tavaratalon rakentamista Lappeenrantaan, mutta on siirtänyt lopullisen päätöksen tekoa useaan kertaan.
Timo Putkonen
Timo Putkonen (9. maaliskuuta 1940 – 22. heinäkuuta 2021 Helsinki ) oli suomalainen televisiotoimittaja, joka työskenteli 1960-luvulla Yleisradion tv-uutisissa. Hän käsitteli raporteissaan usein moottoriurheilua ja tieliikennettä.
Ikea
Tavaratalot
Jyväskylässä vuonna 2015 avattu Ikea oli Suomen ensimmäinen lähipistemyymälä, joka toimi nettikaupan ja myymälässä tehtyjen tilausten noutopisteenä ja pienimuotoisena huonekalunäyttelynä. Liikkeessä oli myös myytävänä rajattu valikoima sisustustuotteita ja palveluita, kuten keittiöiden suunnittelupalvelu. Jyväskylän tavaratalo oli vain noin kymmenesosa normaalin Ikea-tavaratalon koosta. Nykyisin Ikean Jyväskylän toimipiste ei ole enää toiminnassa. Jyväskylän Sokokseen avattiin tämän jälkeen keittiösuunnittelustudio.
Timo Putkonen
Monien muiden Ylen uutishahmojen tapaan hän teki pienen cameoroolin vuoden 1969 elokuvassa Vodkaa, komisario Palmu.
Ikea
Tavaratalot
Helsingin Pasilaan, Seinäjoelle ja Vaasan Risön alueelle on suunnitteilla Ikean tavaratalo.
Timo Putkonen
Televisiouransa jälkeen Putkonen toimi 1970-luvulla Ford-autojen markkinointitehtävissä. Hän osallistui itsekin Fordin rallitoimintaan muun muassa Kyösti Hämäläisen kartanlukijana.
Ikea
Tavaratalot
Lisäksi Ruotsissa Haaparannalla, aivan Ruotsin ja Suomen rajan läheisyydessä sijaitsee vuonna 2006 avattu Ikea, joka käyttää nimeä IKEA HaparandaTornio. Haaparannan tavaratalo toimii kuitenkin Ruotsin IKEA Oy:n alaisuudessa.
IKEA-museo
Kesäkuussa 2016 avattiin Etelä-Ruotsissa sijaitsevassa Älmhultin kaupungissa 7 000 neliömetrin kokoinen Ikea-museo samalla paikalla, jossa sen ensimmäinen myymälä avattiin 1950-luvulla. Myymälä toimi paikalla aina vuoteen 2012 saakka.
Uusiutuva energia
Ikea omistaa 416 tuulivoimalaa ja 750 000 aurinkopaneelia, joilla se tuotti 73 prosenttia käyttämästään energiasta vuonna 2017.
Keskustelu ja kritiikki
Johan Stenebo julkaisi vuonna 2009 entisestä työnantajastaan kirjan Totuus Ikeasta. Hän arvostelee muun muassa sitä, että Kamprad on nostanut seuraajikseen omat poikansa. Stenebo kuvailee Kampradia ja hänen poikiaan "ahdasmielisiksi ja kovaotteisiksi". Johan Stenebon mukaan "yhdelläkään pojista ei ole visioita eikä johtamistaitoja, minkä vuoksi heidän valintansa johtoon on virhe". Stenebo piti kirjassa Ikeaa yhtenä maailman suljetuimmista yrityksistä.
Ruotsalainen Uppdrag Granskning -ohjelma ja toimittaja Magnus Svenungsson paljastivat mutkikkaat omistusjärjestelyt Ikean ympärillä tammikuussa 2011. Ohjelmassa väitettiin Kampradin perustaneen vuonna 1989 salaisen säätiön, emoyhtiö Inter-Ikean yhteydessä toimivan Interogon. Inter-Ikea ja Interogon toimivat Liechtensteinissa, jolla väitettiin saavutettavan noin 11 miljoonan euron verohyöty. Kampradin avustaja Johan Stenebo kiisti ohjelman väitteet.
Ruotsalainen metsiensuojelujärjestö Skydda Skogen ilmoitti huhtikuussa 2012 aloittaneensa kampanjan Ikean ja sen oman puunhankintayhtiön Swedwoodin painostamiseksi. Järjestön mukaan Ikea on tuhonnut järjestelmällisesti ikimetsää Venäjän Karjalassa, ja järjestö on ryhtynyt keräämään allekirjoittajia vetoomukselleen, jossa vaaditaan Ikean ja Swedwoodin johtoja muuttamaan toimintatapojaan. Vuoden 2014 alkupuolella Swedwood Karelia menetti FSC-sertifikaattinsa Karjalassa. Pian tämän jälkeen Ikean Kostamuksen tehtaan ilmoitettiin siirtyvän Tihvinään.
Billy Corgan
William Patrick Corgan, Jr. eli Billy Corgan (s. 17. maaliskuuta 1967 Elk Grove Village, Illinois) on yhdysvaltalainen muusikko. Hänet tunnetaan 1990-luvun maineikkaan alternative rock -yhtyeen Smashing Pumpkinsin keulakuvana. Hän soittaa yhtyeessä kitaraa ja laulaa ja hän on myös yhtyeen pääasiallinen kappaleentekijä. Corgan myös tunnetaan lyhytikäisen Zwan-yhtyeen perustajana. Smashing Pumpkinsin suurimpia hittejä ovat olleet muun muassa "Disarm", "Today", "1979", "Bullet With Butterfly Wings", "Tonight, Tonight", "Ava Adore" sekä "Stand Inside Your Love". Ennen Smashing Pumpkinsien perustamista Corganilla oli yhtye nimeltään The Marked, mutta bändin historia jäi varsin lyhyeksi.
Corgan on julkaissut urallaan kaksi sooloalbumia sekä kaksi kokeellista levytystä. Sekä TheFutureEmbrace että Ogilala ovat musiikkityyleiltään sen tyylisiä genrejä joista Corgan on tullut tutuksi sekä Smashing Pumpkinsien että Zwanin osalta. Aegea sekä Siddhartha puolestaan edustavat kokeellisia äänimaailmoja joissa ei ole laulua, kitaraa, rumpuja tai bassoa ollenkaan. Corgan on käyttänyt soolojulkaisuissaan artistinimenään joko kutsumanimeään Billy Corgan, tai syntymänimensä (William Patrick Corgan) kirjainlyhennelmää WPC.
Corgan on ollut naimissa kerran, mutta avioliitto päättyi eroon. Corganin esikoinen syntyi marraskuussa 2015 ja toinen lapsi, tytär, lokakuussa 2018.
Kirkkolainsäädäntö
Kirkkolain lisäksi säädettyyn järjestysmuotoon kuuluvat kirkkolain nojalla annettu kirkkojärjestys (KJ) ja kirkon vaalijärjestys (KVJ). Nämä säädökset julkaistaan Suomen säädöskokoelmassa. Lisäksi säädettyyn järjestysmuotoon kuuluvat delegointivaltuutuksen nojalla eräissä asioissa piispainkokouksen ja kirkkohallituksen antamat määräykset, jotka julkaistaan kirkon säädöskokoelmassa. Laajassa merkityksessä Suomen evankelis-luterilaisen kirkon säädettyyn järjestysmuotoon kuuluvat seurakuntien ja seurakuntayhtymien antamat ohje- ja muut säännöt. Pappia sitovaa normistoa on lisäksi messukirjassa ja kirkollisten toimitusten kirjassa.
Muissa maissa on erityiset kirkkolainsäädäntönsä. Paikallisten kristillisten kirkkojen järjestysmuodosta on annettu erillistä lainsäädäntöä ainakin Ruotsissa, Tanskassa, Norjassa ja Englannissa.